Istraživanje Angular-a

Struktura Angulara se sastoji od komponenti koje predstavljaju osnovnu gradivnu jedinicu Angular aplikacije, šablona i modula. Angular aplikacija ima najmanje jednu komponentu. Komponente organizuju hijerarhiju, a u osnovi te hijerarhije je najčešće komponenta AppComponent (ova komponenta se kreira prilikom kreiranja projekta, ostale komponente se naknadno kreiraju).

Neki od fajlova koji čine aplikaciju su:

* Main.ts - glavni fajl aplikacije, sadrži AppModule koji je osnovni modul aplikacije
* Index.html - HTML stranica koja se prikazuje kada neko poseti sajt
* package.json - tu se nalaze sve eksterne biblioteke koje su potrebne za rad aplikacije
* angular.json – tu se nalaze difoltne vrednosti projekta, informacije poput verzije Angulara,..
* U src/app folderu se nalaze fajlovi **početne komponente** aplikacije:
* app.component.ts fajl je glavni fajl app komponente,
* app.component.css je fajl komponente sa stilovima,
* app.component.html je šablon komponente,
* app.module.ts je modul klasa u kojoj importujemo sve što nam je potrebno za aplikaciju,
* app.component.spec.ts je fajl za testiranje.

Kada kreiramo komponentu imaćemo 4 fajla: typescript fajl koji je glavna klasa sa svojstvima i metodama, html fajl, css fajl, i spec fajl koji služi za testiranje.

Unutar typescript fajla se nalazi struktura svake komponente: selector (naziv elementa koji se koristi za ugradjivanje komponente unutar taga na html strani, sve komponente koje mi kreiramo će biti ugradjene unutar app.component.html), templateUrl je html fajl komponente i styleUrls naziv stila komponente(može biti niz pojedinačnih stilova). To su tri stvari koje su ugradjene unutar deklaracije komponente.

Angular takodje omogućava i korišćenje servisa koji se razlikuju od komponenti. Umesto da sve funkcionalnosti stavimo unutar komponente, kod možemo da razdvojimo na servise i to će očistiti komponente i učiniti ih efikasnijim. Servisi se obično prave kako bi se bavili jednim zadatkom ili jednim aspektom aplikacije.